b'\n_START_ARTICLE_\nJeannot Szwarc\n_START_SECTION_\nBiografie\n_START_PARAGRAPH_\nSzwarc s-a n\xc4\x83scut la Paris. A \xc3\xaenceput s\xc4\x83 lucreze ca regizor pentru televiziunea american\xc4\x83 \xc3\xaen anii 1960, \xc3\xaen special la serialul Ironside. A mai regizat episoade ale serialelor The Rockford Files, Kojak, Night Gallery, JAG, Bones, Castle, Numerele, Columbo, Eroii \xc8\x99i ale altor zeci de seriale._NEWLINE_Printre lungmetrajele sale se num\xc4\x83r\xc4\x83 Bug (1975), F\xc4\x83lci 2 (1978), Undeva, c\xc3\xa2ndva (1980), Supergirl (1984) \xc8\x99i Mo\xc8\x99 Cr\xc4\x83ciun: Filmul (1985). \xc3\x8encep\xc3\xa2nd de atunci, el a regizat \xc3\xaen special filme \xc8\x99i seriale de televiziune._NEWLINE_\xc3\x8en 2003 Szwarc s-a al\xc4\x83turat ca regizor echipei serialului Smallville de la televiziunea The WB/CW. Unul dintre cele mai cunoscute episoade pe care le-a regizat a fost \xe2\x80\x9eHomecoming\xe2\x80\x9d, cel de-al 200-lea episod al serialului._NEWLINE_Szwarc a regizat, \xc3\xaempreun\xc4\x83 cu Miguel Sapochnik, episoadele celui de-al cincilea \xc8\x99i ultimul sezon al serialului \xc8\x99tiin\xc8\x9bifico-fantastic Fringe, difuzat de televiziunea Fox. A regizat, de asemenea, multe alte episoade ale serialului._NEWLINE_Este absolvent al Universit\xc4\x83\xc8\x9bii Harvard.'